Imagini revoltătoare, filmate în secţia de pediatrie a spitalului municipal Lugoj. Un tată a filmat biberonul mizerabil pe care i l-au dat infirmierele şi cu care ar fi trebuit să-şi hrănească bebeluşul internat acolo. Explicaţia reprezentaţilor spitalului este halucinantă: biberonul arată aşa din cauza sterilizatorului foarte vechi.

„Astăzi când mi-a adus laptele mi l-a adus în sticla pe care o am pe măsuţă. Eu nu i-am spus nimic pentru că totuşi mă aşteptam să nu iasă scandal, să nu se comporte urât cu copii. Soţul a văzut-o şi a postat-o pe Facebook. Ni s-a spus că sticla este sterilizată şi de la sterilizator pentru că este foarte vechi este aşa”, spune Mihaela Asavei, mama bebeluşului.